cyanic-selkie/wikianc huggingface dataset:
Ρόουζ Φρίντμαν
Η Ρόουζ Φρίντμαν παρακολούθησε το κολέγιο Ρηντ και αργότερα μεταφέρθηκε στο Πανεπιστήμιο του Σικάγου, από όπου έλαβε πτυχίο στη φιλοσοφία. Μετά από αυτό, ξεκίνησε να μελετά για ένα διδακτορικό στα οικονομικά στο Πανεπιστήμιο του Σικάγου και συμπλήρωσε όλη την απαιτούμενη εργασία για το διδακτορικό, εκτός από την συγγραφή της διατριβής. Κατά την νεότητα της, συνέγραψε άρθρα με την Ντόροθυ Μπράντυ για να τεκμηριώσει το κεϋνσιανό όραμα περί κατανάλωσης. Αναγορεύθηκε Επίτιμη Διδάκτωρ Νομικών Επιστημών το 1986 από το Πανεπιστήμιο Πέπερνταϊν.
Από κοινού με τον σύζυγό της, συνέγραψαν δύο βιβλία στα οικονομικά και την δημόσια πολιτική, τα «Ελεύθερος να επιλέξεις» (Free to Choose) και «Τυραννία του Status Quo» (Tyranny of the Status Quo) και τα απομνημονεύματά τους «Μίλτον και Ρόουζ Ντ. Φρίντμαν, Δύο τυχεροί άνθρωποι» (Milton and Rose D. Friedman, Two Lucky People) που εκδόθηκαν το 1998. Από κοινού επίσης ίδρυσαν το Ίδρυμα Μίλτον και Ρόουζ Φρίντμαν, με στόχο να προωθήσουν την χρήση των κουπονιών εκπαίδευσης και της ελευθερίας επιλογής στην εκπαίδευση. Επίσης συνέβαλε στην παραγωγή της τηλεοπτικής σειράς του δικτύου PBS «Ελεύθερος να επιλέξεις» (Free to Choose) και συνέδραμε τον άνδρα της στη συγγραφή του βιβλίου του πολιτικής φιλοσοφίας του 1962 Καπιταλισμός και Ελευθερία (Capitalism and Freedom).
Όταν ο Μίλτον έλαβε το Μετάλλιο της Ελευθερίας το 1998, ο πρόεδρος Τζορτζ Μπους είπε αστειευόμενος στον λόγο του ότι η Ρόουζ ήταν γνωστή ως η μοναδική γυναίκα που κέρδισε ποτέ σε έναν διαπληκτισμό με τον σύζυγό της. Οι Φρίντμαν έιχαν δυο παιδιά, την Τζάνετ και τον Ντέιβιντ.
Εξωτερικοί σύνδεσμοι
Κατηγορία:Αμερικανοί οικονομολόγοι Κατηγορία:Μίλτον Φρίντμαν
Κόμης Μαρκελλίνος
Ο Κόμης Μαρκελλίνος (Conte Marcellino, ... - 534) ήταν Λατίνος χρονικογράφος της Ανατολικής Ρωμαϊκής Αυτοκρατορίας. Ιλλυρός από τη γέννηση, πέρασε το μεγαλύτερο μέρος της ζωής του στην αυλή της Κωνσταντινούπολης, η οποία και αποτελεί το επίκεντρο του έργου του που έχει διασωθεί.
Εξωτερικοί σύνδεσμοι
Κατηγορία:Βυζαντινοί ιστορικοί Κατηγορία:Βυζαντινοί του 6ου αιώνα
Κορομηλάς
Το ελληνικό επώνυμο Κορομηλάς μπορεί να αναφέρεται σε κάποιο από τα παρακάτω πρόσωπα:
Δείτε επίσης
Κατηγορία:Ελληνικά επώνυμα
Πλούτος
thumb|right|200px|Ο [[Αριστοτέλης δάσκαλος του Μ. Αλεξάνδρου ήταν ο πρώτος που όρισε τον πλούτο.]] Γενικά στη καθημερινή φρασεολογία η λέξη πλούτος αποδίδεται με τη σημασία της αφθονίας αποκτημάτων, αγαθών, ανεξάρτητα αν τα αποκτήματα περί των οποίων γίνεται ο λόγος είναι ή δεν είναι άφθονα, καθώς και αν είναι υλικά ή άυλα (π.χ. ορυκτός πλούτος, πλούτος σοφίας, πλούτος γνώσεων, ή ιδεών, ή παραδειγμάτων κ.λπ.).
Ορισμοί
Στην αρχαία Ελλάδα πρώτος που προσπάθησε να δώσει ορισμό της έννοιας του πλούτου ήταν ο φιλόσοφος Αριστοτέλης "ως πλήθος οργάνων οικονομικών και πολιτικών", κατά την έννοια της κτήσης πραγμάτων των ανθρώπων μιας Πολιτείας επί φυσικών και ηθικών δυνάμεων και όχι επί προσωπικού επιπέδου που θεωρούταν αντικείμενο έρευνας δούλων. Ο δε Πλούταρχος στη "Περὶ φιλοπλουτίας" πραγματεία του καταγγέλλει την εμμονή του προσωπικού πλούτου ενώ ο Μένανδρος σημειώνει "ο πλούτος σκεπάζει πολλές κακές πράξεις". Στον πλούτο είχαν αναφερθεί επίσης ο Σωκράτης, ο Θέογνις ο Μεγαρεύς αλλά και ο Λουκιανός επισημαίνοντας ότι "Μόνο ο πλούτος της ψυχής είναι καλός".
Παρά ταύτα από τότε και μετά οι διάφοροι ορισμοί που δόθηκαν έχουν συνάφεια περισσότερο με την ατομική περιουσία σε αντιπαραβολή προς τις οικονομικές ανάγκες του ίδιου προσώπου αλλά και συγκριτικά με περιουσίες άλλων. Κατά τον Σέρβο Τεόντορ Φιλίπποβιτς ο πλούτος είναι το απορρέον εισόδημα από παρακαταθήκη αγαθών που καλύπτει όχι μόνο συνήθεις ανάγκες αλλά και τις πολυτελείς. Κατά τον Γερμανό οικονομολόγο Γκέοργκ Φρήντριχ Βίλελμ Ρόσερ (Georg Friedrich Wilhelm Roscher) ο πλούτος αποτελεί αντικείμενο συγκριτικής έρευνας, για την εξακρίβωση της ανισότητας των περιουσιών. Κατά τον ίδιον αν όλοι οι άνθρωποι της Γης ήταν πλούσιοι τότε θα ήταν αναγκασμένοι και τις απλούστερες ακόμα ανάγκες τους να τις ικανοποιούν με δικά τους μέσα και προσπάθειες.
Στην αρχέγονη κοινωνία, στην ποιμενική περίοδο πλούτος ήταν το πλήθος των ποιμνίων καθώς και εργαλεία θήρας. Στη γεωργική περίοδο πλούτος αγαθών ήταν τα καλλιεργήσιμα εδάφη. Στη βιομηχανική περίοδο τον πλούτο αποτελούσαν οι γαίες, τα κτίρια, οι βιομηχανίες, τα μηχανήματα και μέσα μεταφοράς κ.λπ. Στη σύγχρονη εποχή είναι οι ακίνητες και περισσότερο οι κινητές αξίες, όπως ομολογίες, μετοχές κ.λπ. Πολλοί σύγχρονοι οικονομολόγοι - συγγραφείς αποδίδουν τη σημασία του κατά σχέση: Γενικότερα όμως στη σύγχρονη εποχή η έννοια του πλούτου προσεγγίζεται επί τεσσάρων βασικών σημείων καθώς και κάποιων άλλων επιμεριστικά.
Βασικά σημεία αναφοράς
Ειδικότερα όμως στην οικονομική ορολογία ο όρος πλούτος χρησιμοποιείται με την πρώτη παραπάνω παράγωγη σημασία δηλαδή ως άθροισμα μεγάλο ή μικρό υλικών αντικειμένων. Κατά δε τη γενικότερη χρήση υπό την αντίληψη αυτή ο πλούτος αποτελεί κυρίαρχη έννοια στην ανάπτυξη. Προσδιορίζεται δε επί τεσσάρων βασικών σημείων τα οποία και είναι:
Πλούτος - απόθεμα
Ο Πλούτος μπορεί να χαρακτηρίζει το απόθεμα αγαθών χρήσιμων και ανταλλάξιμων. Εκ του γεγονότος όμως ότι όλα τα υλικά αντικείμενα, αγαθά, δεν αποτελούν πλούτο αλλά και ότι ο πλούτος δεν περιορίζεται μόνο σε υλικά αγαθά καταβλήθηκε προσπάθεια να δοθεί ένας ακριβέστερος ορισμός. Έτσι υπό την αυστηρή έννοια του όρου ο πλούτος μπορεί να αναφέρεται και να χαρακτηρίζει το απόθεμα ειδών με οικονομική σημασία που κατέχονται από πρόσωπα ή ομάδες ανθρώπων, ή έθνη. Προκειμένου όμως ένα είδος να έχει οικονομική σημασία θα πρέπει αφενός να καλύπτει οικονομική ανάγκη και αφετέρου να είναι ανταλλάξιμο. Η δε ανταλλαξιμότητα, με τη σειρά της, προϋποθέτει αφενός τη δυνατότητα μεταβίβασης της κυριότητας (φυσική - νομική) και αφετέρου ότι το συγκεκριμένο είδος σπανίζει ως προς τις ανάγκες. Στο σημείο όμως αυτό ανέκυψε η δυσχέρεια αν το εν λόγω αγαθό εκ του πολλαπλασιασμού του καταστεί αργότερα "ελεύθερο αγαθό".
Επ΄ αυτού ο οικονομολόγος ο Λάιονελ Ρόμπινς, (1898-1984), προκειμένου να καλύψει την περίπτωση μείωσης του πλούτου από την εξέλιξη αγαθού σε ελεύθερο όρισε ότι τελικά ο πλούτος περιλαμβάνει και όλα τα ενδεχόμενα - "τα δυνάμενα ν΄ αποβούν" - οικονομικά αγαθά, ανεξάρτητα από το αν έχουν ή δεν έχουν αξία σε μία δεδομένη στιγμή ή κατάσταση.
Πλούτος - ευημερία
Η σχέση πλούτου - ευημερίας καθίσταται πρόδηλη αφού εκ του αποθέματος των ανταλλάξιμων αγαθών καλύπτονται οι οικονομικές ανάγκες. Λαμβάνοντας δε υπόψη ότι τα ανταλλάξιμα αγαθά φέρουν τιμές, αυτές στην ουσία προσδίδουν και το μέτρο του πλούτου στις ατομικές ή κοινωνικές ικανοποιήσεις. Αλλά και σε περιπτώσεις που μέτρο των αγαθών μπορεί να είναι ο όγκος ή το βάρος η σημασία αυτών συνεχίζει σε σχέση με την ικανοποίηση αναγκών. Παρά ταύτα η εικόνα αυτή δεν είναι και απόλυτη. Για παράδειγμα η χθεσινή εφημερίδα δεν έχει τη ζήτηση της σημερινής, τα πολεμοφόδια μετά από τον πόλεμο καθίστανται άχρηστα, ή αντίθετα άχρηστα υλικά για κάποιο να είναι χρήσιμα σε άλλον. Συνεπώς ο πλούτος εν προκειμένω δεν προσδιορίζεται από ουσιαστικές ιδιότητες, αλλά μόνο από τη σπανιότητα. Ούτε όμως μπορεί να προσδιοριστεί με κάποιους φυσικούς όρους όπως π.χ. ορίζονται οι τροφές με βάση είτε τις βιταμίνες που περιέχουν είτε τις θερμίδες τους. Εξ όλων αυτών συνάγεται ότι ο πλούτος είναι έννοια σχετική παρασύροντας ομοίως και την έννοια της ευημερίας.
Ατομικός πλούτος
Ως ατομικός ή προσωπικός πλούτος χαρακτηρίζεται γενικά το άθροισμα όλων των περιουσιακών στοιχείων ατόμων, τόσο των υλικών π.χ. η εμπράγματη ιδιοκτησία ακινήτων και κινητών, αποθέματα αγαθών, όσο και άυλων αγαθών όπως π.χ. αξιόγραφα, (πιστωτικοί τίτλοι), πνευματικά δικαιώματα, εμπορικά σήματα, ή ευρεσιτεχνίες, καθώς επίσης το σύνολο των χρημάτων που κατέχει κ.λπ. αφού όμως αφαιρεθούν χρέη ή άλλες οικονομικές υποχρεώσεις. Σημειώνεται ότι στον εθνικό πλούτο δεν υπολογίζονται τα αξιόγραφα αλλά ούτε και το χρήμα, με εξαίρεση τις διάφορες απαιτήσεις σε βάρος αλλοδαπών.
Πλούτος - Εισόδημα - Κεφάλαιο
Πολλές φορές ο πλούτος αναφέρεται σχετιζόμενος με το εισόδημα ή το κεφάλαιο. Υπό την αυστηρή όμως έννοια του όρου ο πλούτος σημαίνει απόθεμα που υφίσταται σε κάποια δεδομένη στιγμή. Συνεπώς διαφέρει του εισοδήματος που αποτελεί συνεχή ροή εσόδων σε δεδομένη χρονική διάρκεια κατά την οποία κάποια ακίνητα να εξανεμιστούν από παράλληλη άλλη αιτία. Είθισται όμως υπό ευρύτερη έννοια ο πλούτος να σημαίνει αθροιστικά το απόθεμα και τη ροή δηλαδή το εισόδημα. Σε πιο ευρεία ακόμα έννοια υπολογίζεται και το κεφάλαιο παρότι αυτό έχει συνάφεια με την παραγωγική ικανότητα του αποθέματος. Έτσι υπό την γενική έννοια της δημιουργίας ευχέρειας παροχής ικανοποιήσεων συνυπολογίζονται όλα μαζί είτε για επιδεικτικούς λόγους, είτε και αντίθετα για σκωπτικούς λόγους ή ακόμα και για φορομπηχτικούς λόγους, όπως συνέβη μόλις πρόσφατα στη Γαλλία (Δεκέμβριος 2012). όταν σχετικός νόμος κρίθηκε αντισυνταγματικός.
Σημειώσεις
Παλαιότερα με τον όρο πλουτολογία αποδιδόταν η Πολιτική οικονομική επιστήμη με αντικείμενο μελέτης την απόκτηση, διάθεση και την ανταλλαγή του πλούτου με απώτερο σκοπό τη διάθεση των μέσων για την ικανοποίηση αναγκών. Κατ΄ επέκταση οτιδήποτε σχετιζόταν με την πλουτολογία καλούταν πλουτολογικό. Ο όρος αυτός ως αντιδάνειο εκ της αγγλικής μαρτυρείται σε ελληνικά συγγράμματα από το 1869 υπό του Ι. Σούτζου.
Δεύτερος θερμοδυναμικός νόμος
300px|μικρογραφία|Μια θερμική μηχανή αριστερά και μια ψυκτική δεξιά. Σε κάθε μηχανή το πάνω ορθογώνιο αναπαριστά μια δεξαμενή ψηλής θερμοκρασίας και το κάτω ορθογώνιο μια δεξαμενή χαμηλής θερμοκρασίας. Τα βέλη αναπαριστούν τη μεταφορά ενέργειας. Από αυτό το σχήμα φαίνεται ότι η θερμική μηχανή είναι το θεωρητικό αντίστροφο της ψυκτικής μηχανής.
Ο δεύτερος θερμοδυναμικός νόμος είναι ο ένας σημαντικός νόμος της θερμοδυναμικής. Υπάρχουν δύο ισοδύναμες βασικές διατυπώσεις του νόμου:
Εξετάζοντας τον νόμο με βάση την εντροπία με κάθε μεταβολή που γίνεται στο σύστημα η συνολική εντροπία μεγαλώνει και μόνο στην ιδανική περίπτωση των αντιστρεπτών μεταβολών μένει σταθερή.
Θερμική μηχανή
Από μηχανική άποψη ο δεύτερος θερμοδυναμικός νόμος σημαίνει ότι σε οποιοδήποτε θερμικό σύστημα υπάρχει σπατάλη ενέργειας. Ακόμη μεγαλύτερους περιορισμούς θέτει η μηχανή Καρνό. Ο Καρνό απέδειξε ότι η θεωρητική του μηχανή έχει τη μέγιστη δυνατή αποδοτικότητα, άρα οι απώλειές της είναι οι ελάχιστες δυνατές.
Ψυκτική μηχανή
Η θερμική ενέργεια μεταφέρεται αυθόρμητα από θερμότερα σώματα σε ψυχρότερα. Ωστόσο, μπορεί να συμβεί και το αντίστροφο ως το τελικό αποτέλεσμα μιας ψυκτικής μηχανής. Σύμφωνα με το νόμο για να γίνει αυτό πρέπει να καταβληθεί ενέργεια. Η ενέργεια που καταβάλλεται καταλήγει με τη μορφή θερμότητας στο θερμό σώμα η οποία προστίθεται στη θερμότητα που προέρχεται από το ψυχρό. Αυτή η διαδικασία χρησιμοποιείται στις ψυκτικές μηχανές. Η ψυκτική μηχανή είναι το αντίθετο της θερμικής μηχανής. Σε όρους μαθηματικής λογικής η μία διατύπωση του νόμου είναι το αντιστροφοαντίθετο της άλλης διατύπωσης.
Δευτερος
Πηγή Φωκίδας
Ο οικισμός Πηγή (Στρατάλωνο ή Καγκέλες) υπάγεται διοικητικά στον Δήμο Δωρίδος του Νομού Φωκίδος και αποτελείται από τους μικρούς οικισμούς: Καγκέλες, Νερατζιές (Κωσταρεϊκα), Νέα Κούκουρα. Διασχίζεται από το Ρέμα Μαντήλω, που εκβάλει στον ποταμό Μόρνο. Ο συνολικός πληθυσμός του ανέρχεται σε 141 κατοίκους, σύμφωνα με την απογραφή του 2011. Η ονομασία του προέρχεται από τις πολλές πηγές που υπάρχουν στην περιοχή. Μεταξύ των οικισμών Πηγής και Κλήματος, στη θέση Παλιαράχη, πιθανολογείται η θέση της αρχαίας Οινεώνας (άλλη πιθανή θέση είναι στον οικισμό Καστρακίου Δωρίδας).
Απογραφές πληθυσμού
*Αναφέρεται ο πληθυσμός μόνο του οικισμού Καγκέλες
Διοικητικές Μεταβολές
Ο οικισμός Πηγή προήλθε από μετονομασία του οικισμού Καγκέλαι της κοινότητας Κλήματος Ευπαλίου το 1960. Ο οικισμός Καγκέλαι είχε δημιουργηθεί το 1940.
Παραπομπές
Κατηγορία:Χωριά του νομού Φωκίδας Κατηγορία:Δήμος Δωρίδος
Δωροδοκίας γραφή
Με την ονομασία δωροδοκίας γραφή ή δώρων γραφή φέρονταν κατά το αρχαίο αττικό δίκαιο δημόσια δίκη προς προστασία συμφερόντων εναντίον οποιουδήποτε ελάμβανε δώρα (δωροληψία), κατά την άσκηση δημόσιας υπηρεσίας.
Η γραφή αυτή γίνονταν (ασκούνταν) από τους συνηγόρους του αδικηθέντος ή παντός άλλου, ανεξάρτητα αν ζημιώθηκε το δημόσιο ή τρίτο πρόσωπο. Για δε την άσκηση (δίωξη) της γραφής αυτής αρκούσε ακόμη και η υπόσχεση παροχής δώρου, έστω ακόμη και αν δίδονταν για ορθή και δίκαιη ενέργεια. Το αδίκημα της δωροδοκίας επέσυρε την ποινή της ατιμίας και ανάλογα των περιστάσεων ακόμη και την ποινή του θανάτου.
Από τους καταδικασθέντες κατά την αρχαιότητα για δωροδοκία σημαντικότεροι ήταν ο γιος του Ιππάρχου, o Καλλίας Β´ που δέχθηκε δώρα από τον Αρταξέρξη Α΄ κατά την διαπραγμάτευση μιας από τις τιμητικές συνθήκες της πολιτείας των Αθηναίων εξ αιτίας των οποίων και καταδικάστηκε σε καταβολή προστίμου 50 ταλάντων. Επίσης επί δωροδοκίας γραφή καταδικάστηκε και ο στρατηγός των Αθηναίων Φιλοκλής που κατηγορήθηκε ότι δωροδοκήθηκε από τον Άρπαλο τον αρχιταμία του Μ. Αλεξάνδρου. Δωροδοκίας γραφή ασκήθηκε επίσης και κατά του Αθηναίου  ρήτορα Αισχίνη, πολιτικού αντιπάλου του Δημοσθένη, όταν κατηγορήθηκε ότι πρόδωσε τα συμφέροντα της Αθήνας εξαγοραζόμενος από τον Φίλιππο Β΄. Παρά ταύτα ο Αισχίνης κατάφερε ν' απαλλαγεί της κατηγορίας αυτής δια πλειοψηφίας 30 δικαστικών ψήφων.
Παράλληλα με τη δωροδοκίας γραφή ασκούνταν και η λεγόμενη δεκασμού γραφή με την οποία ασκούνταν δίωξη κατά του παρέχοντος δώρα.
Πηγές
Κατηγορία:Αττικό Δίκαιο
Βουλή των Αντιπροσώπων (Αϊτή)
Η Βουλή των Αντιπροσώπων (Chambre des Députés, αϊτινά: Chanm Depite) είναι η Κάτω Βουλή του νομοθετικού σώματος της Αϊτής. Η Άνω Βουλή της Εθνοσυνέλευσης είναι η Γερουσία της Αϊτής. Η Βουλή απαρτίζεται από 119 μέλη (προηγουμένως 99), τα οποία εκλέγονται με την ψήφο του λαού για θητεία 4 ετών. Δεν υπάρχει όριο για ανανέωση θητείας για τους αντιπροσώπους.
Εκλογικό σύστημα
Τα 119 μέλη της Βουλής των Αντιπροσώπων εκλέγονται σε μονοεδρικές εκλογικές περιφέρειες με το σύστημα των 2 γύρων. Ένας δεύτερος γύρος διεξάγεται σε περίπτωση που κανείς υποψήφιος δεν θα έχει την πλειοψηφία που απαιτείται προκειμένου να εκλεγεί από τον πρώτο γύρο. Τον Μάρτιο του 2015 με ένα νέο εκλογικό διάταγμα καθορίστηκε ότι η νέα Βουλή θα αποτελείται από 119 μέλη και η Γερουσία θα παραμείνει με 30 μέλη.
Παραπομπές
Αϊτή
Jonas Brothers
Οι Jonas Brothers είναι αμερικανικό μουσικό συγκρότημα ποπ μουσικής που δημιουργήθηκε το 2005 και αποτελείται από τα τρία αδέλφια Jonas: Νικ (κιθάρα, φωνή, ντραμς, πλήκτρα), Τζο (κιθάρα, φωνή, ντέφι, πλήκτρα) και Κέβιν (κιθάρα και δεύτερη φωνή). Κατάγονται από το Wyckoff του Νιου Τζέρσεϊ.
Το συγκρότημα ξεκίνησε αρχικά από την σόλο καριέρα του Νικ, όταν τον ανακάλυψε τυχαία ένας μουσικός παραγωγός που τον άκουσε να τραγουδάει σε ένα κομμωτήριο. Αργότερα, με την συμπαράσταση και την καθοδήγηση των γονιών τους (Κέβιν και Ντενίζ Τζόνας), το συγκρότημα δημιουργήθηκε.
Από το 2008 μέχρι το 2010, βραβεύτηκαν με 14 Teen Choice Awards.
Μετά από μία παύση το 2010 και το 2011 για να ακολουθήσει ο καθένας τα δικά του σόλο σχέδια, το συγκρότημα αποφάσισε το 2012 να ηχογραφήσει ένα νέο άλμπουμ, το οποίο όμως ακυρώθηκε λόγω της διάλυσης τους στις 29 Οκτωβρίου 2013.
Μέχρι σήμερα έχουν πωληθεί πάνω από 17 εκατομμύρια άλμπουμ τους παγκοσμίως.
Έξι χρόνια μετά την διάλυση τους, το συγκρότημα ξαναενώθηκε με την κυκλοφορία του τραγουδιού "Sucker" το οποίο κυκλοφόρησε στις 1 Μαρτίου 2019.
Εξωτερικοί σύνδεσμοι
Κατηγορία:Μουσικά τρίο αδελφών Κατηγορία:Μουσικά συγκροτήματα από το Νιου Τζέρσεϊ Κατηγορία:Αμερικανικά pop συγκροτήματα
Phantom Lady (ταινία)
Το Phantom Lady (ελεύθερη απόδοση: Γυναίκα Φάντασμα) είναι ένα φιλμ νουάρ αμερικανικής παραγωγής του 1944 σε σκηνοθεσία του Ρόμπερτ Σιόντμακ και σενάριο του Μπέρναρντ Κ. Σόνφιλντ, βασισμένο στο το ομότιτλο μυθιστόρημα του Κορνέλ Γούλριτς του 1942 (ο οποίος το δημοσίευσε με το ψευδώνυμο Γουίλιαμ Άϊρις). Πρωταγωνιστούν οι Έλα Ρέινς,Άλαν Κέρτις, Τόμας Γκόμεζ, Ελάιζα Κουκ Τζούνιορ και ο Φράνσο Τον.
Πλοκή
Μετά από έναν καβγά με τη σύζυγό του στην επέτειο τους, ο πολιτικός μηχανικός Σκοτ Χέντερσον πηγαίνει σε ένα μικρό μπαράκι για να πιει ένα ποτό. Εκεί συναντά μια επίσης όμορφη αλλά εμφανώς δυστυχισμένη γυναίκα, η οποία αρνείται να του πει οτιδήποτε για τον εαυτό της και χωρίς καν να ανταλλάξουν ονόματα, πηγαίνουν μαζί σε μια θεατρική παράσταση. Η πρωταγωνίστρια της παράστασης που παρακολουθούν, η Εστέλα Μοντέιρο, εξαγριώνεται όταν παρατηρεί πάνω από την σκηνή ότι αυτή και η μυστηριώδης γυναίκα που την συνοδεύει ο Χέντερσον φορούν το ίδιο ασυνήθιστο καπέλο.
Όταν ο Σκοτ Χέντερσον επιστρέφει στο σπίτι του, βρίσκει τον επιθεωρητή της αστυνομίας Μπέρτζες και δύο άντρες του περιμένουν να τον ανακρίνουν, καθώς η γυναίκα του Χέντερσον βρέθηκε στραγγαλίστηκε με μια από τις γραβάτες του. Ο Χέντερσον παρουσιάζει στον επιθεωρητή ένα ισχυρό άλλοθι, αλλά ο μπάρμαν, ο οδηγός ταξί και η Μοντέιρο αρνούνται ότι είδαν τον Χέντερσον μαζί με μια γυναίκα. Ο Χέντερσον, ο οποίος δεν μπορεί καν να περιγράψει με σαφήνεια την μυστηριώδη γυναίκα, τελικά δικάζεται και καταδικάζεται σε θάνατο για τον φόνο της σύζυγου του.
Ο Μάρλοου, που υποτίθεται ότι έλειπε σε δουλειά στη Νότια Αμερική, προσποιείται ότι επέστρεψε για να βοηθήσει την Κάρολ στην έρευνα της. Οι δυο τους επισκέπτονται την μπουτίκ όπου η Μοντέιρο αγόρασε το καπέλο. Μία από τους υπαλλήλους του μαγαζιού παραδέχεται ότι έκανε αντιγραφή το καπέλο για έναν κανονικό πελάτη και τους δίνει το όνομα και τη διεύθυνσή της. Με τον Μπέρτζες να είναι σε μια άλλη υπόθεση, η Κάρολ και ο Μάρλοου πηγαίνουν να συναντήσουν για να δουν την Ανν Τέρι. Την ανακαλύπτουν στο σπίτι της να βρίσκεται σε πολύ άσχημη ψυχολογική κατάσταση όπου την φροντίζει ο Δρ Τσέις, εξαιτίας του γεγονότος ότι άντρας με τον οποίο επρόκειτο να παντρευτεί πεθάνε ξαφνικά, αφήνοντας την ίδια συναισθηματικά κατεστραμμένη. Παρόλο που η Κάρολ δεν μπορεί να λάβει πληροφορίες από αυτήν, ωστόσο βρίσκει το καπέλο της. Ο Μάρλοου προτείνει στην Κάρολ να περιμένουν τον Επιθεωρητή Μπέρτζες στο δικό του διαμέρισμα. Ωστόσο, ενώ η Κάρολ φρεσκάρεται στο μπάνιο, βρίσκει το πορτοφόλι της και το χαρτί με τα στοιχεία του Κλιφ σε ένα συρτάρι. Ο Μάρλοου παραδέχεται ότι εξοργίστηκε όταν η γυναίκα του Χέντερσον αρνήθηκε να φύγει μαζί του και ότι στην συνέχεια την στραγγάλισε. Ο Μπέρτζες φτάνει ακριβώς στην ώρα του. Ο Μάρλοου πέφτει έξω από το παράθυρο βρίσκοντας τον θάνατο. Με την απελευθέρωση του Σκοτ Χέντερσον, τα πράγματα φαίνεται να επιστρέφουν σε φυσιολογικούς ρυθμούς στο γραφείο. Ωστόσο, η Κάρολ είναι στην ευχάριστη θέση να μάθει (από ένα μήνυμα δικτάφωνου) ότι ο Χέντερσον αποφάσισε να ζήσει μαζί της.
Ραδιοφωνικές προσαρμογές
Η ταινία προσαρμόστηκε για την εκπομπή του Lux Radio Theater, στις 27 Μαρτίου 1944. και για επίσης μια εκπομπή του Lady Esther Screen Guild Theatre στις 11 Σεπτεμβρίου 1944.
Εξωτερικοί σύνδεσμοι
Κατηγορία:Φιλμ νουάρ Κατηγορία:Ταινίες του 1944 Κατηγορία:Αμερικανικές ταινίες Κατηγορία:Αμερικανικές ασπρόμαυρες ταινίες Κατηγορία:Αμερικανικές αστυνομικές θρίλερ ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Ρόμπερτ Σιόντμακ Κατηγορία:Ταινίες παραγωγής Universal Pictures Κατηγορία:Ταινίες βασισμένες σε αμερικανικά μυθιστορήματα Κατηγορία:Αμερικανικές θρίλερ ταινίες μυστηρίου Κατηγορία:Αμερικανικές ψυχολογικές θρίλερ ταινίες
Philosophiæ Naturalis Principia Mathematica
Η Philosophiæ Naturalis Principia Mathematica (Φυσική Φιλοσοφία με Μαθηματικές Αρχές) είναι τριλογία γραμμένη από τον Ισαάκ Νεύτωνα και δημοσιευμένη στις 5 Ιουλίου του 1687 στα λατινικά, και το 1729 στα αγγλικά.
Περιεχόμενο
thumb|left|Αντίγραφο του Νεύτωνα από τις Philosophiae Naturalis Principia Mathematica Αυτό το τριών βιβλίων κείμενο αποτέλεσε μία σειρά βιβλίων που περιέγραφαν τη φυσική και τα μαθηματικά. Ανέφερε επίσης πολλούς από τους νόμους κίνησης του Νεύτωνα και παρατηρήσεις πάνω στη βαρύτητα.
Εκδόσεις
Κατηγορία:Βιβλία μαθηματικών Κατηγορία:Βιβλία φυσικής Κατηγορία:Φυσική φιλοσοφία
Έργα τέχνης στο μετρό της Αθήνας
Το Μετρό της Αθήνας περιλαμβάνει μια μεγάλη συλλογή αρχαιολογικών ευρημάτων και σύγχρονων έργων τέχνης που εκτίθενται στους σταθμούς των τριών γραμμών του.
Ιστορικό
Η συστηματική τοποθέτηση έργων τέχνης στο Μετρό της Αθήνας ξεκίνησε από την Αττικό Μετρό στα πλαίσια της κατασκευής του Μετρό. Στόχος της εταιρίας Αττικό Μετρό ήταν να αναβαθμιστεί η αισθητική των σταθμών με την προβολή έργων τέχνης Ελλήνων δημιουργών. Τα έργα που έχουν τοποθετηθεί στους σταθμούς είναι μνημειακών διαστάσεων και αναφέρονται σε θεματικές ενότητες που έχουν άμεση σχέση με την ιστορία της πόλης ή της περιοχής. Με αυτόν τον τρόπο, «... οι σταθμοί του Μετρό μετατρέπονται από χρηστικά και άχαρα αρχιτεκτονικά κελύφη, σε ζωντανά και πλούσια - σε αισθητικά και οπτικά ερεθίσματα - αρχιτεκτονικά και εικαστικά σύνολα, που αναδεικνύουν την ιστορία της πόλης της Αθήνας, παλαιάς και σύγχρονης».
Για την υλοποίηση του παραπάνω έργου η Αττικό Μετρό αποφάσισε την συγκρότηση Επιτροπής Αισθητικής Πλαισίωσης. Η επιθυμία, αρχικά, της Επιτροπής ήταν να αποδώσει φόρο τιμής στους καλλιτέχνες της γενιάς του 1930 και 1960. Έτσι, η Επιτροπή με τη σύμφωνη γνώμη των καλλιτεχνών, προχώρησε σε απευθείας αναθέσεις σε σπουδαίους εν ζωή Έλληνες δημιουργούς, όπως τον Γιάννη Μόραλη, την Χρύσα και τον Γιώργο Ζογγολόπουλο, για να ακολουθήσουν στην συνέχεια και άλλοι σημαντικοί παλαιότεροι και νεότεροι καλλιτέχνες, όπως οι Κώστας Βαρώτσος, Θεοδώρα Βουτσινά, Μίλτος Παπαστεργίου, Όπυ Ζούνη, Θόδωρος, Stephen Antonakos, Χρίστος Καράς, Μιχάλης Κατζουράκης, Νίκος Κεσσανλής, Γιώργος Λαζόγκας, Γιάννης Μπουτέας, Δημήτρης Μυταράς, Παύλος, Βάσω Πεκλάρη, Χριστίνα Σαραντοπούλου, Takis, Κώστας Τσόκλης, Αλέκος Φασιανός και Πάνος Φειδάκης. Εκτός από τις απευθείας αναθέσεις, προκηρύχθηκαν, επιπλέον, δύο διαγωνισμοί για τα έργα που φιλοξενούνται στους σταθμούς Μέγαρο Μουσικής και Πανόρμου. Η Επιτροπή μερίμνησε, επιπλέον, για την απόκτηση και τοποθέτηση έργων σπουδαίων εκλιπόντων καλλιτεχνών, όπως των Γιάννη Γαϊτη, Δημήτρη Καλαμαρά, Κώστα Κουλεντιανού και Κλέαρχο Λουκόπουλου. Όλα τα έργα έχουν αγοραστεί από την εταιρία, ενώ δωρεά αποτελεί το έργο του Γιώργου Ζογγολόπουλου «Αίθριο», με τις περίφημες ομπρέλες, που εκτίθεται στο σταθμό Σύνταγμα. Αγορασμένο, ως έτοιμο, είναι το έργο «Mott Street» της Chryssa στο σταθμό του Ευαγγελισμού, ενώ τα υπόλοιπα έργα έχουν φιλοτεχνηθεί ειδικά για τους χώρους του Μετρό.
Κατά τη διάρκεια του σχεδιασμού της τοποθέτηση των έργων στους σταθμούς δόθηκε ιδιαίτερη σημασία στον τρόπο προβολής κάθε έργου αλλά και στην αρμονική συνύπαρξη των αρχαίων εκθεμάτων με τα έργα σύγχρονης τέχνης, ώστε μεταξύ τους να αναπτύσσεται μια γόνιμη συνομιλία, χωρίς η μια έκθεση να επισκιάζει την άλλη.
Δημήτριος Βάλβης (πρεσβύτερος)
Ο Ιωάννης Βάλβης ήταν μέλος της Οικογένειας Βάλβη.
Βιογραφικά στοιχεία
Πατέρας του ήταν ο Γεώργιος Βάλβης, και αδελφός του ο Ιωάννης. Λόγω του κατατρεγμού από τον Αλή Πασάαναγκάστηκε να εγκαταλείψει την πατρίδα του αυτός και ο αδελφός του και να περιπλανηθεί αρκετό χρόνο στην Ιταλία και την Ισπανία. Επέστρεψε στην Ελλάδα πριν της επανάστασης και πέθανε σε μικρή ηλικία.
Renault Master
Το Renault Master είναι μεγάλο φορτηγάκι βαν που παράγεται από τον Γάλλο κατασκευαστή Renault από το 1980, τώρα στην τρίτη γενιά του. Αντικατέστησε τα προηγούμενα ελαφριά φορτηγά Saviem SG3. Η Opel έχει πουλήσει εκδόσεις των φορτηγών δεύτερης και τρίτης σειράς ως Opel Movano στην ηπειρωτική Ευρώπη και Vauxhall Movano στο Ηνωμένο Βασίλειο. Και οι τρεις γενιές έχουν σχεδιαστεί και κατασκευαστεί από τη Renault.
Πρώτη γενιά (1980–1997)
Το πρωτότυπο Renault Master κυκλοφόρησε τον Σεπτέμβριο του 1980. Αρχικά κυκλοφόρησε με τον πετρελαιοκινητήρα Fiat-Sofim 2,5 L (2445 cc) και από το 1984 επίσης με τη μονάδα ισχύος 2,1 L (2068 cc) Σε σπάνιες περιπτώσεις, το Master πωλήθηκε με βενζινοκινητήρα 2,0 L ή 2,2 L.
Το Master ήταν αντίπαλος ορισμένων φορτηγών άλλων κατασκευαστών, αλλά και με τα μικρότερα μοντέλα της σειράς Dodge 50 της Renault, η οποία παράχθηκε αργότερα ως η σειρά Renault 50, μετά την εξαγορά της Renault από τις εγκαταστάσεις παραγωγής Dodge στο Ηνωμένο Βασίλειο (τότε της εξαγοράς της Chrysler Europe από την Peugeot).
Το μικρότερο Renault Trafic κυκλοφόρησε επίσης το 1980, με αποτέλεσμα μια μεγάλη γκάμα ελαφρών επαγγελματικών οχημάτων. Το Master είχε ξεχωριστό στιλ με το σχεδιασμό της συρόμενης πόρτας και ασυνήθιστες λαβές στρογγυλής πόρτας, παρόμοιες με αυτές του Fiat Ritmo/Strada. Το φορτηγό κατασκευάστηκε στο τότε νέο εργοστάσιο της Renault στο SoVAB Batilly στη βορειοανατολική Γαλλία. Μια εναλλακτική έκδοση βαρύτερου καθήκοντος που εμφανίστηκε σχεδόν πανομοιότυπη, πωλήθηκε από τη Renault Trucks ως Renault B70 έως B120. Εμφανίστηκε για πρώτη φορά ως 70 PS (51 kW) B70 (ντίζελ) και ως 80 PS (59 kW) B80 (βενζίνη) στα τέλη του 1982. Ήταν ένα ελαφρύ φορτηγό με αμάξωμα Renault Master I σε ξεχωριστό πλαίσιο, πίσω τροχός και πίσω διπλοί τροχοί. Αυτό το όχημα στο Ηνωμένο Βασίλειο κατέληξε να αντικαταστήσει το Renault 50.
Η σειρά Β προσφέρθηκε με μια σειρά από εναλλακτικές επιλογές αμαξώματος. Καθώς το Master (και το μικρότερο Trafic) μετέφεραν και οι δύο πινακίδες του κατασκευαστή από το τμήμα αυτοκινήτων της Renault, οι αριθμοί παραγωγής της RVI φάνηκαν να πέφτουν καθώς τα SG2 και SG3 αντικαταστάθηκαν σταδιακά.
Δεύτερη γενιά (1997–2010)
Αυτή η γενιά που άρχιζε να παράγεται το 1997 ήταν πιο παραδοσιακή στην εμφάνιση και αν και αναπτύχθηκε από την Renault, μέσω συνεργασιών με άλλες εταιρίες, πουλήθηκε επίσης σαν Opel, Vauxhall και Nissan. Οι εκδόσεις Opel και Vauxhall ήταν η επιστροφή αυτών των εταιριών στον τομέα βαρέων βαν μετά το τέλος του Bedford CF 350 το 1988.
Η δεύτερη γενιά του Renault Master και η τρίτη γενιά του Iveco Daily μοιράζονται πολλά πάνελ και ορισμένα εξαρτήματα της καμπίνας, συμπεριλαμβανομένων των θυρών λόγω συμφωνίας μεταξύ της Iveco και της Renault που ορίστηκε τον Ιούλιο του 1994.
Η συμφωνία προέβλεπε την παραγωγή και την κοινή χρήση κοινών εξαρτημάτων για συνολικά 120 χιλιάδες κομμάτια ετησίως που παράγονται σε διάφορα εργοστάσια της Μπρέσια (Ιταλία, Iveco), Suzzurra (Ιταλία, Iveco), Βαγιαδολίδ (Ισπανία, Iveco) και Batilly (Γαλλία, εργοστάσιο της Renault).
Το Master χρησιμοποίησε τον κινητήρα Renault S-Type στις εκδόσεις S9U και S8W/S9W, τον κινητήρα G-Type (G9T) και τον κινητήρα Nissan YD. Οι διαθέσιμες μετατοπίσεις (όχι σε όλα τα μεγέθη πλαισίου/αμαξώματος) περιλάμβαναν 2,2, 2,5 και 2,8 λίτρα με ένα εύρος εξόδων ισχύος.
Το φορτηγό ανανεώθηκε αισθητικά στα τέλη του 2003, με την περιοχή των προβολέων να αναδιαμορφώνεται σε μεγάλο βαθμό (μαζί με τις αισθητικές αλλαγές στα πίσω φώτα, τους καθρέφτες των πτερυγίων και το ταμπλό), με αποτέλεσμα το μπροστινό άκρο να μοιάζει κάπως με το μικρότερο Trafic. Όπως και ο προκάτοχός του, το φορτηγό ήταν διαθέσιμο σε διάφορα μεγέθη και διαμορφώσεις, και ήταν μια δημοφιλής βάση για μετατροπή σε αμάξωμα ασθενοφόρων. Για το βελτιωμένο Master, η επιλογή κινητήρα 2,8 λίτρων αντικαταστάθηκε σε ορισμένες αγορές με τον κινητήρα ZD3 3,0 λίτρων που προέρχεται από τον κινητήρα Nissan ZD30, παραλλαγές ZD3 200 ή 202 για διατάξεις και παραλλαγές κίνησης εμπρός τροχού εγκάρσιας στήριξης. 600, 604, 606 ή 608 για ρυθμίσεις κίνησης πίσω τροχού. Η σχάρα επανασχεδιάστηκε το 2007 σε μοντέλα με σήμα της Renault.
Τρίτη Γενιά (2010–)
Μια νέα γενιά του Renault Master εισήχθη το καλοκαίρι του 2010, και πάλι συμπεριλαμβανομένων των ανανεωμένων Opel / Vauxhall Movano και Nissan NV400. Είναι η πρώτη φορά που είτε το Opel/Vauxhall είτε το Nissan είναι διαθέσιμο με απλή/διπλή μετάδοση στους πίσω τροχούς.
Ο τετρακύλινδρος πετρελαιοκινητήρας τύπου 2,3 λίτρων M μοιράζεται και στις τέσσερις μάρκες και διατίθεται σε τρεις καταστάσεις συντονισμού, από 100 PS (74 kW; 99 bhp) έως 150 PS (110 kW; 148 bhp). Η Renault Trucks διέκοψε το Mascott και πούλησε το Master τρίτης γενιάς μόνο σε μορφή καμπίνας σασί, με ωφέλιμο φορτίο έως 2,5 τόνους. Στο Ηνωμένο Βασίλειο, το Movano διατίθεται σε μεγάλη ποικιλία διαστάσεων ύψους, μήκους και βάρους και μπορεί να μεταφέρει έως 4.500 κιλά (9.900 λίβρες).
Οργανισμός της Δυτικής Χέρσου Ελλάδος
Οργανισμός της Δυτικής Χέρσου Ελλάδος ονομάζεται ο πολιτικοδιοικητικός οργανισμός που δημιουργήθηκε στο Μεσολόγγι, στις 9 Νοεμβρίου 1821, από την Συνέλευση της Δυτικής Χέρσου Ελλάδος, σαν ένα προσωρινό καθεστώς διοίκησης της Δυτικής Ελλάδας, που είχε επαναστατήσει λίγους μήνες πριν, το Μάρτιο του 1821.
Τα μέλη του οργανισμού εξέλεξαν Γερουσία με πρόεδρο τον Αλέξανδρο Μαυροκορδάτο.
Ήταν ένας από τους τρεις οργανισμούς που δημιουργήθηκαν για τη διοίκηση των επαναστατημένων περιοχών της Ελλάδας στην Ελληνική Επανάσταση του 1821 (οι άλλοι δύο ήταν η Πελοποννησιακή γερουσία και ο Άρειος Πάγος της Ανατολικής Χέρσου Ελλάδας) και σταμάτησε τη δράση του τον Απρίλιο του 1823, με εντολή της Β' Εθνοσυνέλευσης του Άστρους, η οποία αποφάσισε να υπάρχει κεντρική διοίκηση στο νεοϊδρυθέν κράτος.
Στις 3 Μαρτίου η προκήρυξη της Γερουσίας Δυτικής Ελλάδος υπογράφεται από τους :
Στη Γερουσία της Δυτικής Ελλάδας εκλέχθηκαν τα εξής εννέα μέλη:
Αλλού αναφέρονται και οι:
Αναφορές
Κατηγορία:Πολιτειακοί Θεσμοί της Ελληνικής Επανάστασης του 1821
Κατηγορία:Γερουσία στην Ελλάδα Κατηγορία:Πολιτική ιστορία της Ελλάδας Κατηγορία:Πρώην κράτη των Βαλκανίων Ο
Κάριν Ντορ
Η Κάριν Ντορ (Kätherose Derr, 22 Φεβρουαρίου 1938 - 6 Νοεμβρίου 2017) ήταν Γερμανίδα ηθοποιός που έγινε διάσημη την δεκαετία του 1960, πρωταγωνιστώντας σε ταινίες του Έντγκαρ Γουάλας και του Καρλ Μέι.
Βιογραφία
Η Ντορ γεννήθηκε στο Βισμπάντεν της Γερμανίας. Παντρεύτηκε τρεις φορές : ένας από τους συζύγους της ήταν ο Τζορτζ Ρόμποθαμ, Αμερικανός σκηνοθέτης, από το 1988 μέχρι τον θάνατό του το 2007. Το ζευγάρι έζησε στο Λος Άντζελες και στο Μόναχο. Ο προηγούμενος γάμος της ήταν με τον Χάραλντ Ρέιλ (1954-1968) ; απέκτησε ένα παιδί από αυτόν τον γάμο.
Η Ντορ πέθανε σε μια κλινική στο Μόναχο στις 6 Νοεμβρίου 2017.
Εξωτερικοί σύνδεσμοι
Κατηγορία:Γερμανοί ηθοποιοί
1942
Η παρούσα σελίδα αφορά το έτος 1942 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Ούτρεντ του Μπέμπανμπεργκ
Ο Ούτρεντ του Μπέμπανμπεργκ (κοινώς γνωστός ως Ούτρεντ Ράγκναρσον ή Ούτρεντ ο Άθεος) ήταν φανταστικός χαρακτήρας, ο οποίος πρωτοεμφανίστηκε στη σειρά "Τα Σαξονικά Χρονικά" (Αγγλικά: The Saxon Stories). Επίσης, ο Ούτρεντ εμφανίζεται και στην τηλεοπτική σειρά The Last Kingdom.
Βιογραφικά Στοιχεία
Σύμφωνα με χρονολογίες που αναφέρονται κατά τη διάρκεια επεισοδίων της τηλεοπτικής σειράς "The Last Kingdom", φαίνεται πως ο Ούτρεντ Ράγκναρσον γεννήθηκε και έζησε κατά τον 9ο αιώνα μ.Χ. στο βρετανικό βασίλειο της Νορθουμβρίας και συγκεκριμένα το Μπέμπανμπεργκ. Προερχόταν από βασιλική οικογένεια, και συγκεκριμένα, ο πατέρας του είχε χρησθεί ως ο βασιλιάς της Νορθουμβρίας. Το κανονικό του όνομα ήταν Όσμπερτ, αλλά μετονομάστηκε σε Ούτρεντ, όταν οι Δανοί (ή Βίκινγκ) στράφηκαν εναντίον του βασιλείου.
Η πρώτη μάχη
Ο μεγαλύτερος αδελφός του τότε Όσμπερτ, Ούτρεντ της Νορθουμβρίας, δολοφονήθηκε από τον αρχηγό της αποστολής των Δανών, Κόμη Ράγκναρ. Πτοημένος τότε ο βασιλιάς και πατέρας του πλέον Ούτρεντ καταφεύγει σε ένα αρκετά παράτολμο σχέδιο: να αντιμετωπίσει τους Δανούς χωρίς διαπραγματεύσεις. Εν τω μεταξύ, στο στρατόπεδό τους οι αντίπαλοι στρατιώτες, με αρχηγό τον Άμπα (Αγγλικά: Ubba), ο οποίος κατά τη γνώμη τους επικοινωνεί με τους θεούς, αποφασίζουν να πολεμήσουν τον στρατό των αδύναμων, κατά τη γνώμη τους, Νορθουμβριανών. Φαίνεται όμως, πως εν τέλει είχαν δίκιο. Η νίκη των Βίκινγκ επί των στρατιωτών της Νορθουμβρίας και η καταστροφή του Βασιλείου, είναι γεγονός. Παρόλη την παταγώδη αποτυχία του Βασιλείου του και τον ηρωικό θάνατο του πατέρα του, ο δωδεκάχρονος Ούτρεντ σε μία απελπιστική προσπάθεια, επιδιώκει να σκοτώσει τον Κόμη Ράγκναρ, αρχηγό του αντίπαλου στρατιωτικού σώματος και "δολοφόνο" όλων των στενών οικογενειακών του προσώπων. Προφανώς δεν τα καταφέρνει, αλλά βλέποντας την ανδρεία και τις δυνατότητες του νεαρού, αποφασίζει να τον διασώσει, παίρνοντάς τον μαζί του στα εδάφη των Δανών.
Αλλαγή νοοτροπίας και ανατροφή
Ο Ούτρεντ, μαζί με ένα άλλο μικρό κορίτσι, τη Μπρίντα (Αγγλικά: Brida) επιβιώνουν ανάμεσα στους Βίκινγκ. Για τη ζωή τους κατά τη διάρκεια της συγκεκριμένης περιόδου, δεν έχουμε πολλά στοιχεία, καθώς δεν αναλύεται εκτενώς ούτε στην τηλεοπτική σειρά, αλλά ούτε και στο μυθιστόρημα. Έχουμε όμως αρκετά σημαντικές πληροφορίες για δύο χρονικές στιγμές:
Ρούμπα (χορός)
Η Ρούμπα είναι ένας αστικός χορός που έγινε διεθνώς γνωστός από τις αρχές του 20ου αιώνα. Φέρεται να είναι επηρεασμένος από αφρικάνικούς χορούς και να σχετίζεται με το είδος της αφρό-κουβανικής μουσικής.
Γενικά
Ο χορός ρούμπα φέρεται με δύο εκδοχές (παραλλαγές): α) σε αργό ρυθμό, (γιάμπου ή γιαμπού) που βασίζεται στο κουβανέζικο αργό "σον" και β) στο γρήγορο ξέφρενο βραζιλιάνικο ρυθμό (γκούα-γκουάνκο). Τα βήματα και στις δύο εκδοχές είναι τα ίδια, η διαφορά τους είναι μόνο στο λίκνισμα των γοφών διατηρώντας όμως το κορμί και στις δύο περιπτώσεις ίσιο.
Ιστορία
Οι μουσικές επιρροές της ρούμπας είναι από την μουσική των αφρικανών σκλάβων στην Κούβα και την μουσική των Ισπανών. Η Ρούμπα αναπτύχθηκε στην περιοχή της Αβάνας και Ματανζάς στο τέλος του 19ου αιώνα. Επειδή ήταν ένας πολύ ενεργητικός αφρό-κουβανικός χορός, συχνά απαγορεύονταν ως επικίνδυνος στους σκλάβους που τον χόρευαν. Η Ρούμπα χορεύεται σήμερα κυρίως στην Κούβα.
Τα βασικά στυλ Ρούμπας είναι το Γιάμπου (Yambú) που είναι το πιο παλιό και αργό στυλ και χορεύεται κυρίως από άτομα μεγάλης ηλικίας, το Γκουαγκουάνκο (Guaguancó) που είναι το πιο διαδεδομένο στυλ και χορεύεται σε γρήγορους έντονους ρυθμούς, όπως και το στυλ Κολομβίας (Columbia).
Ρούμπα (Μπολερό)
Ο χορός που διδάσκεται σε αρκετές σχολές χορού ως Ρούμπα δημιουργήθηκε από τον χορευτή Pierre Zurcher Margolie που πήγε στην Κούβα το 1952 για να μελετήσει τους χορούς που χορεύουν οι Κουβανοί. Εκεί είδε τον χορό που ονομάζουν οι Κουβανοί Μπολερό-Σον. Για καλύτερη προώθηση (marketing) του χορού που άρχισε να διδάσκει, χρησιμοποίησε την ονομασία Ρούμπα ως ένα πιο εύηχο όνομα, για έναν χορό που είναι εντελώς διαφορετικός από τον Κουβανικό χορό Ρούμπα.
Σημειώσεις
Σημειώνεται ότι ως Ρούμπα αναφέρεται συχνά και ο χορός Μπολερό, ένας ιδιαίτερα αργός χορός, που είναι εντελώς διαφορετικός από την Ρούμπα, που διδάσκεται στις σχολές χορού λάτιν. Επίσης με την ίδια ονομασία "ρούμπα" υφίσταται και αφρικανική ποπ μουσική, η οποία ουδεμία έχει σχέση με τον χορό Ρούμπα, αλλά ούτε με τον χορό Μπολερό.
Παραπομπές
Κατηγορία:Χορευτικά είδη
NGC 300
Ο NGC 300 είναι σπειροειδής γαλαξίας στον αστερισμό Γλύπτη. Είναι ένας από τους πιο κοντινούς σπειροειδείς γαλαξίες στη Γη, περίπου 6 εκατομμύρια έτη φωτός από τη Γη, ο οποίος σχηματίζει μαζί με τον NGC 55 μια ομάδα γαλαξιών ανάμεσα στην ομάδα γαλαξιών Γλύπτη και την Τοπική ομάδα γαλαξιών. Έχει φαινόμενο μέγεθος +8,3. Τον ανακάλυψε ο Τζέιμς Ντάνλοπ το 1826.
Στον γαλαξία έχει παρατηρηθεί ένας υπερκαινοφανής αστέρας, ο SN 2010da.
Εξωτερικοί σύνδεσμοι
Κατηγορία:Γλύπτης (αστερισμός) Κατηγορία:Σπειροειδείς γαλαξίες 0300 Κατηγορία:Αντικείμενα Caldwell
Warner Bros. Games
Η Warner Bros. Games (προηγούμενη ονομασία:Warner Bros. Interactive Entertainment, συντομογραφία: WBIE, επίσης γνωστή και ως Warner Bros. Interactive ή WB Games) είναι ένας Αμερικανός εκδότης βιντεοπαιχνιδιών με έδρα το Μπέρμπανκ της Καλιφόρνια και είναι μέρος της Warner Bros. Home Entertainment. Η WBIE ιδρύθηκε στις 14 Ιανουαρίου 2004 από την Warner Bros. και μεταφέρθηκε στο τμήμα Home Entertainment, όταν ιδρύθηκε αυτή η εταιρεία αυτήν τον Οκτώβριο του 2005. Η WBIE διαχειρίζεται τα στούντιο ανάπτυξης παιχνιδιών TT Games, Rocksteady Studios, NetherRealm Studios, Monolith Productions, WB Games Βοστώνη, Avalanche Software και WB Games Montréal, μεταξύ των άλλων.
Εξωτερικοί Σύνδεσμοι
Κατηγορία:Εταιρείες βιντεοπαιχνιδιών των Ηνωμένων Πολιτειών Κατηγορία:Warner Bros. Κατηγορία:Εταιρείες ιδρυθείσες το 2004
Πάουλ Χένλαϊν
thumb|Αερόπλοιο του Χένλαϊν Ο Πάουλ Χένλαϊν (Paul Haenlein, 17 Οκτωβρίου 1835 στην Κολωνία – 27 Ιανουαρίου 1905 στο Μάιντς) ήταν Γερμανός μηχανικός και πρωτοπόρος της αεροπορίας. Πραγματοποίησε πτήση με πηδαλιουχούμενο αερόπλοιο ημιάκαμπτου πλαισίου. Η οικογένεια του ήταν μέλος των Citoyens notables (επιφανείς Πολίτες), οι οποίοι ήταν η αριστοκρατία που ηγούνταν της οικονομίας, της διοίκησης και του πολιτισμού στο Μάιντς.
Το 1872 ο Χένλαϊν κατοχύρωσε το δίπλωμα ευρεσιτεχνίας υπ' αριθμόν 130 915 των ΗΠΑ για την χρήση του εναλλακτικού αερίου στους κινητήρες των πηδαλιουχούμενων. Στις 13 Δεκεμβρίου, ο Πάουλ Χένλαϊν δοκίμασε το πρώτο αερόπλοιο με κινητήρα αερίου στο Μπρυν, πετυχαίνοντας ταχύτητα 19 χλμ/ώρα. Το αερόπλοιο αυτό αποτέλεσε προπομπό του τύπου αερόπλοιων Lebaudy, και είχε μήκος 50 μέτρων, μεγάλη διάμετρο 9,1 μέτρων και χωρητικότητα 26.000 κυβικών μέτρων. Οι δοκιμές διακόπηκαν λίγο αργότερα, λόγω έλλειψης χρημάτων.
Μια έλικα διαμέτρου 4,6 μέτρων κινούνταν από κινητήρα Lenoir 40 περιστροφών το λεπτό. Αυτή ήταν η πρώτη περίπτωση όπου χρησιμοποιήθηκε κινητήρας εσωτερικής καύσης σε αεροναυτικά πειράματα.
Το περίβλημα του πηδαλιουχούμενου αερόπλοιου έγινε αεροστεγές με εσωτερική επίστρωση από καουτσούκ, και λεπτή μεμβράνη στο εξωτερικό. Για το φούσκωμα του χρησιμοποιούνταν συνθετικό αέριο, το οποίο ήταν κατάλληλο καύσιμο για τον κινητήρα, αλλά περιόριζε το ύψος στο οποίο μπορούσε να φτάσει το αερόπλοιο. Δοκιμές παρόμοιες με αυτές που έγιναν κατέληξαν με το αερόπλοιο να παραμένει δεσμευμένο στο έδαφος. Ένα πείραμα πλήρους κλίμακας δεν κατέστη δυνατό λόγω έλλειψης χρηματικών κεφαλαίων, αλλά το έργο του Χένλαϊν αποτελούσε ξεχωριστή πρόοδο σε σύγκριση με όλα όσα είχαν γίνει προηγουμένως.
Αυτός ο τύπος κινητήρα είχε το μειονέκτημα ότι απαιτούσε είτε έναν παραγωγό αερίου είτε μεγάλη χωρητικότητα αποθήκευσης αερίου, με το καθένα από τα αυτά να καθιστά το συνολικό βάρος της μονάδας παραγωγής ηλεκτρικής ενέργειας πολύ μεγαλύτερη από αυτό ενός βενζινοκινητήρα.
Βιβλιογραφία
Κατηγορία:Γερμανοί μηχανικοί Κατηγορία:Γερμανοί πιλότοι
Αλέκα Κατσέλη
Η Αλέκα (Αλεξάνδρα) Κατσέλη, το γένος Μαζαράκη (Αθήνα 19 Οκτωβρίου 1917 - 11 Σεπτεμβρίου 1994), υπήρξε σπουδαία δραματική Ελληνίδα ηθοποιός και διπλωματούχος καλλιτέχνης του χορού.
Βιογραφία
Στη θεατρική σκηνή εμφανίσθηκε για πρώτη φορά στο Θέατρο Τέχνης «Κάρολος Κουν» το 1942, στη διάρκεια της Κατοχής. Μετά την απελευθέρωση, και μετά από μια σειρά επιτυχιών της προσλήφθηκε το 1945 στο Εθνικό Θέατρο από την σκηνή του οποίου και έκανε την πρώτη της εμφάνιση ως Πόρτσια στο έργο «Ο έμπορος της Βενετίας» του Ουίλλιαμ Σαίξπηρ σε διδασκαλία του λίγο αργότερα συζύγου της σκηνοθέτη Πέλου Κατσέλη. Μετά διετία αποχωρώντας από το Εθνικό εμφανίσθηκε ως πρωταγωνίστρια της δραματικής σκηνής σε διάφορα δραματικά έργα άλλων θιάσων. Το 1950 επαναπροσλήφθηκε στο Εθνικό θέατρο εμφανιζόμενη σε βασικούς ρόλους της «Αγίας Ιωάννας» του Τζορτζ Μπέρναρντ Σω και των «Τριών κόσμων» του Διονυσίου Ρώμα.
Παράλληλα πρωταγωνίστησε στη κινηματογραφική ταινία Λύκαινα και έλαβε μέρος στα χοροδράματα «Μαρσύας» και «Μορφές μιας γυναίκας» του Ελληνικού Χοροδράματος του Μάνου Χατζιδάκι (1949), συνεχίζοντας μια πλούσια θεατρική καριέρα με αποκορύφωση το 1986 όπου πρωταγωνιστεί στο έργο «Το σπίτι της Μπερνάντα Άλμπα» του Φεντερίκο Γκαρθία Λόρκα. Στον ελληνικό κινηματογράφο, στην τηλεόραση και στο ραδιόφωνο η συμμετοχή της υπήρξε αξιόλογη.
Προσωπική ζωή
Κόρη της Αλέκας Κατσέλη είναι η σημερινή ηθοποιός και πολιτικός Νόρα (Ελεονώρα) Κατσέλη, όπως και η επίσης πολιτικός και οικονομολόγος Λούκα (Λουκία Ταρσίτσα) Κατσέλη, σύζυγος του πρώην υπουργού Γεράσιμου Αρσένη.
Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες συμμετείχε η Κατσέλη, ως ηθοποιός.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί ραδιοφώνου
Mercedes-Benz W166
Η Mercedes-Benz W166 ήταν μεσαίο πολυτελές τετρακίνητο SUV αυτοκίνητο, που κατασκευάστηκε από τη γερμανική αυτοκινητοβιομηχανία Mercedes-Benz από τις 20 Ιουλίου 2011 έως τον Οκτώβριο του 2018. Το μοντέλο παραγόταν κυρίως στις ΗΠΑ, όπου και κυκλοφόρησε πρώτα, ενώ στις αγορές της Ευρώπης παρουσιάστηκε και κυκλοφόρησε στις 19 Νοεμβρίου 2011. Αντικατέστησε την επιτυχημένη σειρά W164 και συνέχισε την μεγάλη εμπορική επιτυχία της. Αρχικά, η W166 διατήρησε την ονομασία M-Class των προκατόχων W163 και W164, και κυκλοφόρησε ως η τρίτη γενιά της M-Class.
Τον Απρίλιο του 2015, η W166 υπέστη αισθητική ανανέωση και τότε μετονομάστηκε σε Mercedes-Benz GLE-Class, που παρουσιάστηκε τον Αύγουστο του 2015, στα πλαίσια της τότε εισαγωγής της νέας ονοματολογίας όλων των SUV της Mercedes-Benz. Το στάνταρ όνομα για όλα τα SUV, κάθε κατηγορίας μεγέθους, είναι GL και, για την ακρίβεια, το G σημαίνει Geländewagen, δηλαδή εκτός δρόμου αυτοκίνητο, και το L είναι ενδιάμεσο συνδετήριο γράμμα με το τελικό, ενώ το τελικό γράμμα συμβολίζει την αντιστοιχία μεγέθους με τα σεντάν της εταιρείας. Ειδικότερα στην GLE-Class, το τελικό E υποδηλώνει ότι είναι το SUV αντίστοιχου μεγέθους με την E-Class.
Η παραγωγή της W166 έληξε τον Οκτώβριο του 2018, ενώ μέσα στον ίδιο μήνα παρουσιάστηκε στο Σαλόνι Αυτοκινήτου του Παρισιού και επίσης τον ίδιο μήνα μπήκε στη μαζική παραγωγή ο διάδοχός του, η Mercedes-Benz V167. Ωστόσο, στις ΗΠΑ και αρκετές ακόμα χώρες διεθνώς, τα τελευταία αντίτυπα της W166 πωλήθηκαν ως μοντέλα της σεζόν (model year) του 2019. Αντιθέτως, η διάδοχος V167 παρουσιάστηκε σταδιακά μέσα στο 2019 και ως μοντέλο της σεζόν του 2020.
Συγγενικά μοντέλα
thumb|left|Ο πίνακας οργάνων μιας Mercedes-Benz W166 ML 350 BlueTEC 4MATIC του 2011
Όπως συνέβη και με την προκάτοχο W164, η W166 βασίστηκε σε αυτοφερόμενο πλαίσιο, δηλαδή ενιαίο δομικό σύνολο. Επίσης, μοιραζόταν το σασί και τα τεχνολογικά στοιχεία με το ακόμα μεγαλύτερο SUV Mercedes GL-Class X166, το οποίο βασίστηκε σε μια μακρύτερη εκδοχή της πλατφόρμας W166 και έχει 7-θέσιο σαλόνι, ενώ η W166 έχει 5-θέσιο σαλόνι.
Επίσης, με την ανανέωση και μετονομασία της τον Αύγουστο του 2015 προστέθηκε και μια coupé εκδοχή αμαξώματος της GLE-Class, που ονομάστηκε Mercedes-Benz GLE-Class Coupe, υπό τον κωδικό C292. Η παρουσίασή της έγινε τον Ιούλιο του 2015, ταυτόχρονα με την νέα τότε GLE-Class. Μοιράστηκε την πλατφόρμα, τα μηχανικά μέρη και το σαλόνι με την W166, ενώ και η σχεδίασή της θυμίζει την W166, πλην όμως το προφίλ της C292 συνδυάζει στοιχεία από SUV και coupé.
Εξωτερικοί σύνδεσμοι
W166 Κατηγορία:Αυτοκίνητα SUV Κατηγορία:Γερμανικά αυτοκίνητα Κατηγορία:Αυτοκίνητα πολυτελείας
Φιλοκτήτης
Ο Φιλοκτήτης ήταν μυθολογικός ήρωας της Θεσσαλίας που συμμετείχε στον Τρωικό πόλεμο και του οποίου η ιστορία ενέπνευσε τους συγχρόνους του αλλά και νεότερους συγγραφείς. Μπορείτε να συμβουλευθείτε τα αντίστοιχα λήμματα
Ελληνικός Εμφύλιος Πόλεμος
Ο όρος Ελληνικός Εμφύλιος Πόλεμος μπορεί να αναφέρεται σε έναν από τους δύο εμφύλιους πολέμους:
Ούλτιμεϊτ Γουόριορ
Ο  Τζέιμς Γουόριορ (γεννημένος ως Τζέιμς Μπράιαν Χέλγουϊγκ, James Brian Hellwig, 16 Ιουνίου 1959 - 8 Απριλίου 2014) ήταν Αμερικανός παλαιστής, γνωστός στα ρινγκ ως Ούλτιμεϊτ Γουόριορ. Ήταν γνωστός για το πέρασμά του από την εταιρεία πάλης WWE από το 1987 ως το 1996.
Ο Γουόριορ ήταν ένας απο τους θρυλικούς παλαιστές του WWE, το οποίο τον χαρακτήρισε ως ένα απο τους πιο σωματικά εντυπωσιακούς και με έντονο χαρακτήρα παλαιστές.
Η ταραχώδης καριέρα στο WWE (1987-1996)
Με το όνομα Υπέρτατος πολεμιστής (Ultimate Warrior) ξεκίνησε την καριέρα του και αμέσως έγινε αγαπητός στο κοινό και ιδιαίτερα για τον δυναμισμό και την τρέλα που έβγαζε στα ρινγκ. Το 1988 κατακτά το Διηπειρωτικό Πρωτάθλημα, τον πρώτο του τίτλο. Τον κατέκτησε και δεύτερη φορά, σε μια κόντρα με τον Ρικ Ρουντ, που άφησε εποχή.
Η μεγαλύτερη στιγμή, η οποία έχει σημαδέψει και την καριέρα του, είναι η κατάκτηση του Πρωταθλήματος WWE από τον μεγάλο αστέρα της εποχής Χαλκ Χόγκαν. Το γεγονός έγινε στην έκτη WrestleMania την πρωταπριλιά του 1990.
Η συμπεριφορά του και η εγωκεντρική του διάθεση ήταν γνωστές σε όλους εκείνη την εποχή, και αφού ήρθε σε σύγκρουση με τον πρόεδρο της εταιρείας, Βινς Μακμάν, έμεινε άνεργος για έναν χρόνο από το 1991 ως το 1992, όπου επέστρεψε για μερικές αντιπαλότητες με τους καλύτερους της εποχής.
Από το 1993 ως το 1995, θα υπάρξει νέα διαμάχη μεταξύ εκείνου και της εταιρείας, με αφορμή τα δικαιώματα του ονόματός του. Ο Γουόριορ θα κερδίσει την δίκη για το όνομά του, το οποίο και έγινε επίσημό του. Το 1996, επέστρεψε για ένα σύντομο διάστημα, κάνοντας μια κόντρα με τον -τότε- ανερχόμενο Τριπλ Έιτς.
Καριέρα μετά το WWE και Hall of Fame
Μετά το τέλος, εκ νέου, της συνεργασίας του με το WWE, θα επιδιώξει να συνεχίσει σε άλλες εταιρείες, χωρίς επιτυχία. Ο χαρακτήρας του, όπως αναφέρουν οι περισσότεροι συνάδελφοι του, δεν του επέτρεψε να παραμείνει στην κορυφή όσο μπορούσε. Εμφανιζόταν περιστασιακά για μικρές εταιρείες χρησιμοποιώντας το χαρακτήρα του Ούλτιμεϊτ Γουόριορ.
Πολιτική και Προσωπική Ζωή
Ο "Ultimate Warrior" άρχισε με την είσοδο του νέου αιώνα (2000) να δίνει διαλέξεις σε πανεπιστήμια ως λέκτορας. Ήταν γνωστός για τις ακροδεξιές του απόψεις στην πολιτική. Από το 1993 είχε νομιμοποιήσει το όνομα του, από Τζέιμς Μπράιαν Χέλγουϊγκ, σε Γουόριορ. Ο Γουόριορ παντρεύτηκε δύο φορές. Την πρώτη με την Σάρι Λιν το 1982, με την οποία χώρισε δύο μέρες πριν τη WrestleMania 7. Το 2000 παντρεύτηκε την Νταν και μαζί της απέκτησε δύο κόρες.
Τον Απρίλιο του 2014, στις 5 του μηνός εισήχθη στο τιμητικό WWE Hall of Fame, στις 6, την επόμενη μέρα, πραγματοποίησε ολιγόλεπτη εμφάνιση στην 30η επέτειο της WrestleMania και στις 7 εμφανίστηκε για πρώτη φορά μετά από 18 χρόνια στο WWE Raw. Μια μέρα μετά, στις 8 του μηνός, κατέρρευσε ενώ περπατούσε έξω από το ξενοδοχείο που διέμενε στην Αριζόνα. Η σύζυγος του κάλεσε ασθενοφόρο και μεταφέρθηκε σε νοσοκομείο, όπου και διαπιστώθηκε ο θάνατος του.
Πηγές
Κατηγορία:Επαγγελματίες Παλαιστές
Θεωρία κατηγοριών
Η Θεωρία Κατηγοριών είναι το πεδίο εκείνο των μαθηματικών που εξετάζει τις γενικές ιδιότητες και τα χαρακτηριστικά των διαφόρων μαθηματικών δομών μέσα από την μελέτη σχέσεων μεταξύ αντικειμένων αυτών των δομών.
Η Θεωρία Κατηγοριών χρησιμοποιείται για να τυποποιήσει τα μαθηματικά και τις έννοιές τους ως συλλογές αντικειμένων και βελών (ή μορφισμών). Η Θεωρία Κατηγοριών μπορεί να χρησιμοποιηθεί για να τυποποιήσει τις έννοιες άλλων υψηλού επιπέδου αφαιρέσεων όπως σύνολα, δακτύλιους, και ομάδες. Διάφοροι όροι που χρησιμοποιούνται στη Θεωρία Κατηγοριών, συμπεριλαμβανομένου του όρου «μορφισμός», συχνά χρησιμοποιούνται με διαφορετικό νόημα από ότι συνήθως στα μαθηματικά. Στη Θεωρία Κατηγοριών, ένας «μορφισμός» υπακούει ένα σύνολο όρων συγκεκριμένων για την θεωρία την ίδια. Κατά συνέπεια, πρέπει να ληφθεί προσοχή για να γίνει κατανοητό το πλαίσιο στο οποίο γίνονται δηλώσεις.